Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 90/08)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI ENOTNEGA DOKUMENTA

„LUBERON“

PDO-FR-A0920-AM03

Datum obvestila: 14. december 2020

OPIS ODOBRENIH SPREMEMB IN RAZLOGI ZANJE

1. Obdelovanje vinograda

Določeni so pogoji za prepoved kemičnega zatiranja plevela in plastične zastirke v nasadih. Te določbe so dodane, da se ohranijo značilnosti fizičnega in biološkega okolja, ki je temeljni element ozemlja.

Ta sprememba ne vpliva na enotni dokument.

2. Prijavne obveznosti – izjave o pakiranju

Določeno je, da se izjava o pakiranju pošlje odobrenemu nadzornemu organu najpozneje tri delovne dni po datumu pakiranja in ne več pred pakiranjem. Za vina, ki se potrošnikom prodajajo neustekleničena, se izjava o prodaji v neustekleničeni obliki pošlje odobrenemu nadzornemu organu najpozneje tri delovne dni po datumu izstopa iz kleti.

Ta sprememba ne vpliva na enotni dokument.

3. Podatki o nadzornem organu

Podatki o nadzornem organu se posodobijo s podatki o nadzornem organu CERTIPAQ, ki je tretja organizacija, ki jamči za usposobljenost, nepristranskost in neodvisnost pod nadzorom nacionalnega inštituta za poreklo in kakovost (INAO – Institut national de l‘origine et de la qualité) na podlagi odobrenega načrta nadzora.

Ta sprememba se prenese v točko „Kontaktni podatki“ enotnega dokumenta.

ENOTNI DOKUMENT

1. Ime proizvoda

„Luberon“

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Vina rosé

Vina imajo najmanj 11,5-odstotni volumenski delež naravnega alkohola.

Vina vsebujejo največ 4 g/l fermentirnih sladkorjev.

Po obogatitvi volumenski delež skupnega alkohola v vinu ne presega 13 %.

Vina izvirajo iz zvrščanja vsaj dveh sort vinske trte.

V vinih rosé se čuti povezava med poronskimi vinogradi in sredozemskimi, celo provansalskimi vplivi. So sveža in sadna, pogosto se čutijo arome eksotičnega sadja, ki jih poudarja uravnotežen in živahen okus.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Rdeča vina

Vina imajo najmanj 12-odstotni volumenski delež naravnega alkohola.

Po obogatitvi volumenski delež skupnega alkohola v vinu ne presega 13,5 %.

Vina vsebujejo največ 4 g/l fermentirnih sladkorjev pri volumenskem deležu alkohola nad 14 % ter največ 3 g/l pri volumenskem deležu alkohola pod 14 %.

Vsebnost jabolčne kisline je v fazi pakiranja nižja od 0,4 grama na liter.

Vina izvirajo iz zvrščanja vsaj dveh sort vinske trte.

Rdeča vina so uravnotežena s paleto sadnih arom, med katerimi prevladuje sveže rdeče jagodičje, kot je ribez.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Bela vina

Vina imajo najmanj 11,5-odstotni volumenski delež naravnega alkohola.

Po obogatitvi volumenski delež skupnega alkohola v vinu ne presega 13 %.

Vina vsebujejo največ 4 g/l fermentirnih sladkorjev.

Vina izvirajo iz zvrščanja vsaj dveh sort vinske trte.

Bela vina so voljna in aromatična, z notami, ki pogosto spominjajo na agrume. Odlikuje jih ravnotežje med svežino in polnostjo, ki poudarja njihovo mineralnost.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin v miliekvivalentih na liter Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Posebni enološki postopki

Posebni enološki postopek

— Pri obdelavi vin rosé je uporaba oglja za enološko uporabo dovoljena pri proizvajalcu vina, in sicer izključno za prešanec in v deležu, ki ne sme biti večji od 20 % celotne količine vina, ki jo izvajalec proizvede v zadevni trgatvi.

Razmik med vrstami in rez

Pridelovalna praksa

— Vsak trs ima na voljo največ 2,5 kvadratnega metra površine. Ta površina se dobi tako, da se razdalja med vrstami pomnoži z razdaljo med trsi v isti vrsti.

— Razmik med vrstami ne sme biti večji od 2,5 metra.

— Razdalja med trsi v isti vrsti mora biti med 0,8 metra in 1,2 metra.

Trsi se obrezujejo:

— bodisi s kratko rezjo (kotlasta ali kordonska gojitvena oblika royat) z največ šestimi rezniki na trs in največ dvema očesoma na reznik,

— bodisi z enojnim rezom guyot z največ šestimi očesi na šparonu in enim reznikom z največ dvema očesoma.

Namakanje

Pridelovalna praksa

Namakanje se lahko dovoli.

(b) Največji donosi

66 hektolitrov na hektar

6. Razmejeno geografsko območje

Trgatev, vinifikacija in obdelava vin potekajo na ozemlju naslednjih občin departmaja Vaucluse: Ansouis, Apt, La Bastide-des-Jourdans, La Bastidonne, Beaumont-de-Pertuis, Bonnieux, Cabrières-d'Aigues, Cadenet, Castellet, Cheval-Blanc, Cucuron, Goult, Grambois, Lacoste, Lauris, Lourmarin, Maubec, Ménerbes, Mérindol, Mirabeau, La Motte-d'Aigues, Oppède, Pertuis, Peypin-d'Aigues, Puget-sur-Durance, Puyvert, Robion, Saignon, Saint-Martin-de-Castillon, Saint-Martin-de-la-Brasque, Sannes, Les Taillades, La Tour-d'Aigues, Vaugines, Villelaure, Vitrolles-en-Luberon.

7. Glavne sorte vinske trte

Bourboulenc B – doucillon blanc

Carignan N

Cinsaut N – cinsault

Clairette B

Grenache N

Grenache blanc B

Marsanne B

Marselan N

Mourvèdre N – monastrell

Roussanne B

Syrah N – shiraz

Ugni blanc B

Vermentino B – rolle

Viognier B

8. Opis povezave

Geografsko območje je znamenito območje, ki se razteza okrog apnenčastega gorovja Luberon. To območje, ki se uvršča med vinogradniška območja doline Rone, je na severu zamejeno z dolino Apt, ki meji na območje kontrolirane označbe porekla „Ventoux“, na jugu z dolino Durance, na vzhodu z začetkom departmaja Alpes-de-Haute Provence in na zahodu s planoto Vaucluse.

Na pobočjih ali ob vznožju mogočnega apnenčastega gorovja je trta zasajena na parcelah, katerih tla so prekrita z apnenčastim gruščem, ki spodbuja segrevanje in odvodnjavanje, ki sta seveda ugodna za pridelavo kakovostnega grozdja.

Sredozemsko podnebje je s svojimi poletnimi temperaturami in osončenostjo ugodno za zrelost grozdja, saj se poleti v jagodah kopičijo sladkorji in polifenoli. Vinogradi so zaradi vetra, ki odganja oblake, razmeroma zaščiteni pred napadi glivičnih bolezni. Pomembno vlogo ima tudi sončna svetloba, ki spodbuja razvoj predhodnikov arom. Za to ozemlje, ki se na vzhodu odpira alpskim vplivom, so značilne tudi velike razlike med dnevnimi in nočnimi temperaturami. Te razlike zlasti v fazi zrelosti grozdov neposredno vplivajo na uravnoteženost vin, saj omogočajo počasen razvoj polifenolov in omogočajo pridelavo okroglih vin, polnih svežine in elegance.

Proizvajalci vina „Luberon“ so nenehno izpopolnjevali načine za pridobitev kakovostnih trgatev v tehnično dobrih okoliščinah tako na ravni vinograda s programi kakovostnega trsnega izbora kot na ravni obdelave vina s posodobitvijo vinarskih materialov.

Območje ZOP „Luberon“ je s svojimi soteskami, gozdovi, legendami in gradovi zelo privlačno za turiste. Lepoto tega gorovja lahko odkrivamo na poteh med vinogradi in vzpetinskimi vasmi.

9. Bistveni dodatni pogoji (pakiranje, označevanje, ostale zahteve)

Manjša geografska enota

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Pri označevanju vin s kontrolirano označbo porekla se lahko navede ime manjše geografske enote pod pogojem, da:

— gre za kraj, zaveden v katastru,

— je ta naveden v prijavi pridelka.

Večja geografska enota

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Na etiketi vin s kontrolirano označbo porekla je lahko pod pogoji iz sporazuma med različnimi organi za zaščito in upravljanje navedena večja geografska enota „Vignobles de la Vallée du Rhône“.

Območje v neposredni bližini

Pravni okvir:

nacionalna zakonodaja

Vrsta dodatnega pogoja:

izjema pri proizvodnji na razmejenem geografskem območju

Opis pogoja:

Departma Alpes-de-Haute-Provence: Aubenas-les-Alpes, Banon, Céreste, Corbières, L'Hospitalet, Montfuron, Montjustin, Montsalier, Oppédette, Pierrevert, Redortiers, Reillanne, Revest-des-Brousses, Revest-du-Bion, La Rochegiron, Sainte-Croix-à-Lauze, Sainte-Tulle, Saumane, Simiane-la-Rotonde, Vachères, Villemus.

Departma Bouches-du-Rhône: Alleins, Aureille, Barbentane, Cabannes, Charleval, Chateaurenard, Eygalières, Eyguières, Eyragues, Graveson, Jouques, Lamanon, Lambesc, Mallemort, Meyrargues, Molléges, Mouries, Noves, Orgon, Peyrolles-en-Provence, Plan-d'Orgon, Le Puy-Sainte-Reparade, Rognes, Rognonas, La Roque-d'Anthéron, Saint-Andiol, Saint-Cannat, Saint-Estève-Janson, Saint-Paul-Lez-Durance, Saint-Rémy-de-Provence, Senas, Vernègues, Verquières.

Departma Var: Artigues, Ginasservis, Rians, Saint-Julien, La Verdière, Vinon-sur-Verdon.

Departma Vaucluse: Aurel, Auribeau, Avignon, Le Beaucet, Beaumettes, Bedoin, Blauvac, Buoux, Cabrières-d'Avignon, Caseneuve, Caumont-sur-Durance, Cavaillon, Châteauneuf-de-Gadagne, Crillon-le-Brave, Flassan, Fontaine-de-Vaucluse, Gargas, Gignac, Gordes, L'Isle-sur-la-Sorgue, Jonquerettes, Joucas, Lagarde-d'Apt, Lagnes, Lioux, Malemort-du-Comtat, Méthamis, Modène, Monieux, Morières-lès-Avignon, Mormoiron, Murs, Pernes-les-Fontaines, La Roque-sur-Pernes, Roussillon, Rustrel, Saint-Christol, Saint-Didier, Saint-Pantaléon, Saint-Pierre-de-Vassols, Saint-Saturnin-lès-Apt, Saint-Saturnin-lès-Avignon, Saint-Trinit, Sault, Saumane-de-Vaucluse, Sivergues, Le Thor, Velleron, Venasque, Viens, Villars, Villes-sur-Auzon.

Povezava na specifikacijo proizvoda

http://info.agriculture.gouv.fr/gedei/site/bo-agri/document_administratif-91fe7e08-c446-42f8-97c8-c0eaef478f6e

(1) UL L 9, 11.1.2019, str. 2.